OpenLLM-France/wikimedia huggingface dataset:
# Riihimäki

Riihimäki :
| Armarria ||
| Berezko izena | Riihimäen kaupunki |
| Herrialdea Eskualdea Azpieskualdea | Finlandia Jatorrizko Tavastia eskualdea Riihimäki azpieskualdea |
| Alkatea | Seppo Keskiruokanen |
| Sorrera | 1922 |
| Koordenatuak | 60°44′20″N 24°46′20″E﻿ / ﻿60.73889°N 24.77222°E﻿ / 60.73889; 24.77222 |
| Azalera - Ur-azalera | 125,57 km² 4,54 km² (%3,06) |
| Biztanleria Dentsitatea Lehen hizkuntza - Finlandiera - Suediera - Besteak | 28.811 (2010.12.31) 238,0 bizt/km² (2009) % 96,8 (ofiziala) % 0,4 % 2,8 |
| Webgune ofiziala | (Alemanez) (Finlandieraz) (Ingelesez) (Suedieraz) |
Riihimäki hazkunde azkarra duen hiria da, Tampere eta Helsinki hiriburuaren erdibidean. Nahiz eta historia handi eta luzekoa izan, urteetan beherakadan egon da, azken 50 urte hauetan gaztetu eta Finlandiako hiri moderno, hazkuntza handikoa eta berotegi efektuaren aurkako zuzendari Eskandinavia osoan.

## Zer ikusi

Bi izenez ezagutzen da herria Finlandia osoan: denden herria eta museoen herria. Hainbat eta hainbat museo desberdin daude eta hiri garrantzitsuenek bezalako denda garrantzitsuak.

### Erdialdeko eliza

1905. urtean eraikitako eliza 630 pertsonentzako eserlekua du.

### Museoak

Esan dezakegu Riihimäki museoen herri dugula, izan ere gutxienez 6 museo garrantzitsu ditugu bertan. Beira, arte, ehiza eta hiriaren historiako museoak hala nola. Urtean zehar irekirik daude Igandean izan ezik.
Eboluzio demografikoa :
| 1987 | 1990 | 1997 | 2000 | 2002 | 2003 | 2007 |
| 24.674 | 25.003 | 25.975 | 26.173 | 26.341 | 26.654 | 27.581 |

## Erreferentziak

* ↑ Maanmittauslaitos
* ↑ Väestorekisterikeskus 2010.12.31
* ↑ Väestorekisterikeskus 2009

## Hiri Senidetuak

* Aalborg, Danimarka
* Bad Segeberg, Alemania
* Gus-Hrustalnyj, Errusia
* Husavik, Islandia
* Jonava, Lituania
* Karlskoga, Suedia
* Olaine, Letonia
* San Ildefonso, Espainia
* Skedsmo, Norvegia
* Suzhou, Txina
* Szolnok, Hungaria

## Kanpo estekak

* Datuak: Q429864
* Multimedia: Riihimäki / Q429864
# Riimmajávri

Riimmajávri aintzira Enontekiö udalerri finlandiarrean dagoen aintzira bat da, Raittijärvi sami herrixkatik eta Norvegiako mugatik hurbil dagoena. Käsivarsi Eremu Basatian dago, Lappi osoko hegazti-espezie ugarienak aurki daitezkeen eremu basatian, hain zuzen; aliota txikiak, antzara nanoak, belatz handiak, elur-hontzak, eskandinaviako lagopodoak, ipar-belatzak, ipar-kaskabeltzak, laponiako kaskabeltzak, marikoi isats-luzeak, negu txontak eta papourdinak dira, esaterako, aintzira inguruan aurki daitezkeen hegazti-espezie batzuk. Inguruko baldintza latzei probetxu ateratzea lortu duten animalia ugari dago ere; hala nola, azeri zuri eta gorriak, elur-oreinak, erbinude zuriak, eskandinaviako lagopodo eta lursaguak, ipar-katamotzak, jatunak, mendi lemingak, lursagu txikiak eta tundrako satorrak.
Uda partean iristen diren beste ohiko biztanle batzuk hartz arreak eta otsoak dira.
Pitsusjärvi aintzira Riimmajávriren bizilagun nagusia da. Zuzenean Eskandinaviako mendietatik datorren Urtasjoki ibaiko urak betetzen du aintzira; bestalde, ateratzeko orduan, ura, Lätäseno ibaiaren bitartez, Botniako Golkoraino doa. Gutxi gorabehera, azarotik ekainera izoztua egon ohi da aintzira.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da.

## Erreferentziak

* ↑ Käsivarren erämaa-alue

## Kanpo estekak

* Datuak: Q12266590
# Rihei Sano

Rihei Sano (japonieraz: 佐野 理平, 1912ko irailaren 21a - 1992ko martxoaren 26a) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1936 | 2 | 0 |
| Guztira | 2 | 0 |

## Kanpo loturak

* National Football Teams
* Japan National Football Team Database
* Datuak: Q2062337
# Riiser-Larsen itsasoa

Riiser-Larsen itsasoa Ozeano Australeko zati batentzat proposaturiko izena da, Lazarev itsasoaren eta Kosmonauten itsasoaren artean dagoena. Oraindik proposamena besterik ez da eta errusiar mapetan baino ez da agertzen. Hjalmar Riiser-Larsen norvegiar esploratzailearen omenezko izena eman zioten.

## Kanpo estekak

* Datuak: Q1576011
# Ramón González Díaz

Ramón González Díaz Euskal Herriko txirrindulari ohia da.

## Palmaresa

1965
* 2. Santikutz Klasikan
1967
* Nafarroako Itzuliko etapa bat
# Ramón González Arrieta

    Artikulu hau Ramón González Arrietari buruzkoa da; beste esanahietarako, ikus «Arrieta (argipena)».
Ramón "Ramontxu" González Arrieta (Bilbo, 1967ko maiatzaren 12a - ), euskal txirrindulari ohia da, 1990 eta 2001 artean profesionala izandakoa. Garaipen bakarra lortu zuen. Emaztea Joane Somarriba txirrindularia du.

## Ibilbidea

Bere karreraren hasieran txirrindularia izan zen Lotus Festina taldean. Bertan 1992an Italiako Giroan 16.a bukatu zen sailkapen orokorrean eta etapa bat lortzekotan izan zen, ihesean Udo Böltsekin zegoela.
Gero Miguel Indurainen laguntzailea izan zen Baneston, batez ere, mendiko etapetan. Azkenean, Euskaltel-Euskadik fitxatu zuen.

## Palmaresa

1989
* Nafarroako Itzuliko etapa 1
1990
* 2. Laudioko Sari Nagusian
* 6. Galiziako Itzulian
* 8. Kantabriako Itzulian
1993
* 6. Espainiako errepideko txirrindularitza txapelketan
* 9. La Flèche Wallonnen
1994
* 3. Urkiolako Igoeran
1995
* Alpeetako Klasika
* 7. Route du Sudean
1996
* 2. Narancoko Igoeran
1998
* 8. Asturiasko Itzulian
1999
* Euskal Bizikletako Mendiko sailkapena
2000
* 5. Route du Sudean
* 5. Alpeetako Klasikan
* 10. Dauphiné Libérén
2001
* 9. Dauphiné Libérén

## Emaitzak lasterketa nagusietan

| Lasterketa | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 |
| Italiako Giroa | - | 61. | 16. | - | - | - | - | - | - | - | - | - |
| Frantziako Tourra | - | - | 82. | 32. | 32. | 40. | - | - | - | - | - | - |
| Espainiako Vuelta | - | - | - | 60. | - | Utzi | 26. | - | Utzi | 52. | Utzi | - |
| Txirrindularitzako Munduko Txapelketak | - | - | - | - | - | - | 25. | - | - | - | - | - |

## Taldeak

* Lotus Festina (1990 – 1993)
* Banesto (1994 – 1997)
* Euskaltel-Euskadi (1998 – 2001)

## Erreferentziak

* ↑ Urtekaria: Ramón González Arrieta

## Kanpo estekak

* Ramón González Arrieta - ProCyclingStats
* Datuak: Q3047414
# Ramón Godó

Ramón Godó Lallana (Bilbo, 1864ko maiatzaren 11 - Bartzelona, 1931ko irailaren 20a) kataluniar enpresaburua izan zen. Bigarren Karlistaldian Bartzelonara itzuli zen eta bertan La Vanguardia egunkaria sortu zuen.
* Datuak: Q5666370
* Multimedia: Ramon Godó Lallana / Q5666370
# Ramón Gómez de la Serna

Ramón Gómez de la Serna (Madril, 1888ko uztailaren 3a - Buenos Aires, 1963ko urtarrilaren 12a) espainiar idazle, kazetari eta itzultzailea izan zen. Abangoardia zalea zen, eta gregueriak asmatu zituen, hau da, irudien eta metaforen ausardia eta zorroztasuna agertzen duten hitz lauzko pieza laburrak, umoretsuak (Greguerías, 1918; Flor de Greguerías, 1933). Eleberria (El torero Caracho, Seis falsas novelas), biografia (Azorín, Valle Inclán, Retratos Contemporáneos, Goya, Oscar Wilde), arte-kritika (Ismos; El Greco, visionario de la pintura, 1963) eta antzerkia (Los medios seres) landu zituen. Gómez de la Sernaren obra idazlea bera bezain bitxia da. Jarrera probokatzailea du, bai idazlanetan nola hitzaldietan, eta eragin handia izan zuen bere garaiko eta ondorengo idazleengan. Inongo mugimendutan sailkatua ez izateko ahaleginak egin zituen, Ramonismo deitu zuen filosofiaren baitan izan ezik.

## Bibliografia

Hona hemen Gómez de la Sernak argitaratutako liburu batzuk:
* 1905 — Entrando en fuego». Segovia: Diario de Avisos.
* 1908 — Morbideces. Madril: El Trabajo.
* 1909 — El cofrecito encantado. Madril: Saturnino Calleja.
* 1911 — El libro mudo. Madril: Imprenta Aurora.
* 1912 — Ex-votos. Madril: Imprenta Aurora.
* 1912 — El lunático. Madril: Imprenta Aurora.
* 1914 — El doctor inverosímil. Madril: La novela de bolsillo.
* 1915 — El Rastro. Madril: Sociedad Editorial Prometeo.
* 1917 — La viudad blanca y negra. Madril: Biblioteca Nueva.
* 1917 — Senos. Madril: Imprenta Latina.
* 1917 — El circo, Imprenta Latina, Madrid
* 1917 — Greguerías. Madril: Editorial Prometeo.
* 1918 — Pombo. Madril: Imprenta Mesón de Paños.
* 1920 — Toda la historia de la calle de Alcalá. Madril: Imprenta con los plomos de La Tribuna.
* 1920 — Toda la historia de la Puerta del Sol. Madril: Imprenta Mesón de Paños.
* 1921 — Disparates. Madril: Espasa Calpe.
* 1923 — La quinta de Palmyra. Madril: Biblioteca Nueva.
* 1923 — Cinelandia
* 1924 — La sagrada cripta del Pombo. Madril: Imprenta G. Hernández y Galo Sáez.
* 1926 — El torero Caracho. Madril: Agencia Mundial de Librería.
* 1927 — Seis falsas novelas. Madril: Agencia Mundial de Librería.
* 1927 — La mujer de ámbar. Madril: Biblioteca Nueva.
* 1928 — El caballero del hongo gris. Buenos Aires: Agencia Mundial de Librería.
* 1935 — Greguerías 1935. Buenos Aires: Cruz y Raya.
* 1936 — ¡Rebeca!. Santiago de Chile: Ercilla.
* 1942 — Azorín. Buenos Aires: Losada.
* 1944 — Don Ramón María del Valle-Inclán. Buenos Aires: Espasa Calpe.
* 1948 — Automoribundia. Buenos Aires: Buenos Aires
* 1949 — Las tres gracias. Buenos Aires: Perseo.
* 1956 — Nostalgias de Madrid. Buenos Aires: El Grifón de plata.
* 1961 — Piso bajo. Madril: Espasa Calpe.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Ramón Gómez de la Serna Idazleari eskainitako webgunea
* Datuak: Q444893
* Multimedia: Ramón Gómez de la Serna / Q444893
# Ramón Gil de la Quadra

Ramón Gil de la Quadra (Balmaseda, 1775eko uztailaren 8a - Madril, 1860) euskal herritar zientzialari eta politikaria izan zen.

## Biografia

Ilustrazioaren jarraitzailea, Latinoamerika bisitatu ondoren Tablas comparativas de todas las sustancias metálicas para conocerlas y distinguirlas por medio de sus caracteres exteriores argitaratu zuen. India, Filipinak eta Ameriketako Estatu Batuak ere bisitatu zituen.
Monarkiaren berrezarkuntza, liberal sutsua izan zen, Itsasoz Haraindiko Ministroa izanik. Erresuma Batuan erbesteratu zen. 1834 eta 1837 artean berriro ministro izan zen eta 1841z geroztik senataria.

## Erreferentziak

* ↑ Auñamendi Eusko Entziklopedia. Ramón Gil de La Cuadra. .
* ↑ Bleiberg, Germán. (1979). Diccionario de Historia de España. II Madril: Alianza Editorial, 207-208 or..
* ↑ Guerrero, Ana Clara. Historia política, 1808-1874. ISBN 978-84-7090-321-2..
* ↑ Espainiako Senatuaren webgunea: fitxa
* Datuak: Q5836455
# Register (Georgia)

Register Georgiako estatuko herri bat da. Wilkes konderrian kokatua dago. 2010ean 175 biztanle zituen, 2,00 kilometro koadrotan banatuta.

## Ikus, gainera

* Wilkes konderria

## Kanpo estekak

* Datuak: Q2477950
# Regney

Regney Frantziako udalerria da, Vosgeak departamenduan dagoena, Ekialde Handia eskualdean. 2013an 91 biztanle zituen.

## Demografia
### Biztanleria

2007an Regney udalerrian erroldatutako biztanleak 91 ziren. Familiak 39 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 15 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 45 etxebizitza zeuden, 40 familiaren etxebizitza nagusia ziren, 3 bigarren erresidentzia ziren eta 3 hutsik zeuden. 40 etxeak ziren eta 5 apartamentuak ziren. 40 etxebizitza nagusietatik 32 bere jabearen bizilekua ziren, 7 alokairuan okupaturik zeuden eta 1 doan lagata zegoen; 3 etxek bi gela zituzten, 4 etxek hiru zituzten, 13 etxek lau zituzten eta 20 etxek bost zituzten. 28 etxek euren parking plaza propioa zuten azpian. 17 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Regney udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 8 | 75-79 | 4 |
| 4 | 70-74 | 4 |
| 4 | 65-69 | 0 |
| 0 | 60-64 | 4 |
| 4 | 55-59 | 0 |
| 4 | 50-54 | 0 |
| 0 | 45-49 | 4 |
| 4 | 40-44 | 4 |
| 4 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 8 | 15-19 | 0 |
| 4 | 10-14 | 8 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 53 ziren, horien artean 38 aktiboak ziren eta 15 inaktiboak ziren. 38 pertsona aktiboetatik 34 lanean zeuden (19 gizon eta 15 emakume) eta 4 langabezian zeuden (1 gizon eta 3 emakume). 15 pertsona inaktiboetatik 10 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2000. urtean Regney udalerrian 8 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q770772
* Multimedia: Regney / Q770772
# Registan basamortua

    Artikulu hau Afganistango eskualdeari buruzkoa da; Samarkandako auzoa gaitzat duena beste hau da: «Registan»
Registan basamortua (persieraz: ریگستان) Afganistango hego-ekialdean dauden Helmand eta Kandahar probintzietan dagoen ordoki elkorra da. Iparraldean eta mendebaldean Helmand ibaia, hegoaldean Txagaev mendiak eta ekialdean Quetta-Pishinskim ordokia ditu. Bertan balutxi edo paxtun herri nomadak bizi dira, 1988an lehorte latza jasan zutenak.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).
* ↑ Nomadic Peoples. 8 2004ko abendua, 214-229(16) or..

## Kanpo estekak

* Datuak: Q2088454
* Multimedia: Registan Desert / Q2088454
# Regió 7

Regió 7 katalanez idatzitako egunkaria da, Bages, Berguedà, Cerdanya, Solsonès, Alt Urgell, Baix Llobregat eta Anoiako eskualdeetan kaleratutakoa. "Edicions Intercomarcals S.A." taldeak Manresan argitaratzen du 1978tik.
Halaber, MIDAS elkarte europarraren kidea ere bada.

## Erreferentziak

* ↑ (Ingelesez) Members – European Association of Daily Newspapers in Minority and Regional Languages. (Noiz kontsultatua: 2023-06-16).

## Kanpo estekak

* (Katalanez) "Regió 7" kazetaren webgunea
* Datuak: Q3822233
# Registro (São Paulo)

Registro Brasilgo udalerri bat da, São Pauloko estatuan kokatua. 59.946 biztanle ditu 722,201 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1798084
* Multimedia: Registro / Q1798084
# Registry of Toxic Effects of Chemical Substances

Registry of Toxic Effects of Chemical Substances) (RTECS), euskaraz Substantzia Kimikoen Eragin Toxikoen Erregistroa, bibliografia zientifiko publikoan jasotako substantzia desberdinei buruzko toxikotasunaren informazioa biltzen duen erregistroa da. 2001. urte arte Ameriketako Estatu Batuetako US National Institute for Occupational Safety and Health (NIOSH) koordinatu zuen baina gaur egun Elsevier MDL lantegi pribatuak eramaten du.

## Edukiak

Fitxategian sei toxikotasuna datu mota sartzen dira:
* Narritadurak
* Mutageno ondorioak dituztenak
* Ugalketaren gaineko ondorioak dituztenak
* Tumore eragileak
* Toxikotasun handikoak
* Dosien araberako beste toxikotasunak

## Erreferentziak

* ↑ https://www.ccohs.ca/products/rtecs/

## Kanpo estekak

* (Ingelesez):NIOSH lantegiaren erregistroa.
* (Ingelesez):RTECS overview
* Datuak: Q754938
# Regnier de Graaf

Regnier de Graaf (latinez: Reijnerus de Graeff; Schoonhoven, 1641eko uztailaren 30a - Delft, 1673ko abuztuaren 27a) holandar sendagilea izan zen. Obulutegiko folikuluak aurkitu zituen, "Graafen folikulu" izenekoak. Areari eta ugaztunen ugaltze-aparatuari buruz egin zituen azterketek ere garrantzi handia izan zuten. Berak erabili zuen lehenengoz obulutegi hitza, eta berak aztertu zituen obulazioaren zikloan obulutegian gertatzen diren aldaketak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q266995
* Multimedia: Reinier de Graaf / Q266995
# Robert Alban

Robert Alban (Saint-André-d'Huiriat, 1952ko otsailaren 9a), frantziar txirrindulari ohia da.

## Kirol ibilbidea

Profesionaletara pasa baino lehen 47 garaipen lortu zituen baina profesionaletan garaipen gutxi lortu zituen. Hala ere, 1981eko Frantziako Tourrean hirugarren postuan sailkatu zen behin, eta geroago, bostgarren postuan. Plumeleceko Sari Nagusia birritan irabazi zuen.

## Taldeak

* Gan-Mercier (1975-1976).
* Miko-Mercier (1977-1978).
* Fiat (1979).
* La Redoute (1980-1984).
* U.N.C.P. (1985).

## Palmaresa

1976
* Plumeleceko Sari Nagusia
1981
* Plumeleceko Sari Nagusia
* 3. Frantziako Tourrean eta etapa bat.
1982
* Dauphine Libereko etapa bat.
* 3. Plumeleceko Sari Nagusian
* 5. Midi Libreren Sari Nagusian
* 9. Romandiako Tourrean
* 10. Dauphine Liberen
1983
* 3. Dauphine Liberen
* 3. Boucles de l'Aulnen
* 5. Frantziako Tourrean
* 10. Midi Libreren Sari Nagusian

## Sailkapen orokorra Itzuli Handietan

| Itzulia | 1975 | 1976 | 1977 | 1978 | 1979 | 1980 | 1981 | 1982 | 1983 | 1984 |
| Italiako Giroa | - | - | - | - | - | - | - | - | - | - |
| Frantziako Tourra | - | - | - | - | 19. | 11. | 3. | 11. | 5. | 38. |
| Espainiako Vuelta | - | - | - | - | - | - | - | - | - | - |
| Munduko txapelketa | - | - | - | - | - | UT | - | - | - | - |
-: ez zuen parte hartu UT: utzi, ez zuen amaitu

## Kanpo estekak

Robert Alban - ProCyclingStats
* Datuak: Q929096
* Multimedia: Robert Alban / Q929096
# Robert Arneson

Robert Carston Arneson (Benicia, Kalifornia, AEB, 1930eko irailaren 4a - Kalifornia, 1992ko azaroaren 2a) estatubatuar eskultorea izan zen.

## Biografia

Hamazazpi urte zituela hasi zen bere jaioterriko egunkarian astekariko kirol-karikaturak egiten. Arte-ikasketak egin zituen, eta Arteko irakaslea izan zen hainbat eskolatan. Marrazkigintza utzi eta zeramika-lanei ekin zien gero. 1950eko hamarkadaren amaieran buztinaren aukerak aztertzen hasi zen, eta ohiko ontzi eta katiluez gainera botilak ere egiten zituen.
1962an, Kaliforniako Unibertsitateko Zeramika Departamenduko buru egin zuten, eta 1973an, bertako Arte irakasle izendatu zuten, baina ez zion sekula sormen-lanari utzi. Haren lanak eragin handia izan zuen Estatu Batuetako zeramikagintzan. Eguneroko gauzak eta gaiak erabiltzen zituen bere lanetan. Publizitate-esloganak ere sarri erabili zituen (Things Go Better With Coke, Diet Coke). Haren lanik aipagarriena Alice House ("Aliziaren etxea") da.
1970eko hamarkadan erretratuak egiten hasi zen. Bere buruaren, eta lagunen, eta miresten zituen artisten umorezko erretratuak egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q7341594
* Multimedia: Robert Carston Arneson / Q7341594
# Robert Andrews Millikan

Robert Andrews Millikan (Morrison, Illinois, 1868 martxoaren 22 – Pasadena, Kalifornia, 1953 abenduaren 19) fisikari estatubatuarra izan zen.
Columbia, Berlin eta Gottingengo unibertsitateetan ikasi zuen. 1886.ean Chicagoko Unibertsitateko irakasle izendatu zuten.
1910 urtean Millikanen esperimentua deitutako saiakuntzaren bidez oinarrizko karga (elektroiarena) zehaztu zuen, 1,602 × 10$^{−19}$ Coulomb alegia. Oinarrizko karga esaten zaio, naturako karga guztiak honen multiploak direlako.
1923an Fisikan Nobel Saria irabazi zuen. Elektroiaren karga zehazteagatik batez ere.

## Ikus, gainera

* Millikanen esperimentua

## Kanpo estekak

* Datuak: Q130975
* Multimedia: Robert Andrews Millikan / Q130975
# Robert April

Robert April Star Trekeko pertsonaia bat da. USS Enterprise (NCC-1701) ontziko lehen kapitaina izateagatik da ezaguna. April 2195ean jaio zen, eta urteak aurrera joan ahala, bere bikotea zen Sarahrekin ezkonduko zen.
2240an April Constitution klaseko ontzi batentzako osagaien fabrikazioaren gainbegiralea da San Franciscoko Ontzioletan. Ontzi hau USS Enterprise izango zen beranduago, eta April bere lehen komandantea. Hala ere, 2245 eta 2250 artean ontzi onetako kapitain izango zen. Eta bere emazte Sarah bere mediku buruzagia izango zen.
Bost urteko misio hau amaitu ondoren, April Komodoroa Planeta Elkartuen Federakuntzako ez ohiko enbaxadore errespetatu bat izan zen hurrengo 20 urteetan, 2270ean Izarretako Flotatik erretiratzera behartua izan zelarik.
Oso-oso bereziak izan ziren gertakari batzuk konpondu ondoren, Izarretako Flotak Aprilen erretiroari buruzko postura birkontsideratu zuen, agindua baliogabetuz eta bere karrera jarraitzea baimenduz (Star Trek: The Animated Series: The Counterclock Incident).

## Informazio gehigarria

Robert April izenak bere jatorria hasierako "Star Treken biblia"n du, pertsonaia nagusiaren izen bezala ("Robert M. April"). StarTrek.comen zein Star Trek Chronologyn bere izena "Robert T. April" bezala erregistratua dago.
Aurretik, Robert April izena Gene Roddenberryk kartzelako kapilau batentzat erabili zuen Have Gun-Will Traveleko bi ataletan. Enterpriseko ondorengo kapitainaren pertsonaiaren izena beranduago Christopher Pikera aldatu zen "The Cage"n, behin betiko guztiek ezagutzen duten James Tiberius Kirkena erabili aurretik.
"In a Mirror Darkly (Bigarren Zatia)" (Enterprise) atalean Jonathan Archerren kurrikulumerako erabili ez zen materialean Archer Enterprise berria 2245ean abian jarri baino egun bat lehenago hil zela ezartzen da. Gertaera hau "bibliko"tzat ezartzen bada, Archer eta Aprilek elkar ezagutu zutela esan nahiko luke.

## Kanpo estekak

* Datuak: Q3752543